Source: https://octavpelin.wordpress.com/2014/05/06/
Timestamp: 2019-11-17 09:53:01+00:00
Document Index: 11964725

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ']

06 | mai | 2014 | Octavpelin's Weblog
TRAIAN BASESCU „UN BATRANEL CU SANGE DE VIPERA” VA FACE DECLARATII DE PRESA LA 0RELE 18,30,PENTRU A-SI APARA „PARASUTA”LENUTA DI’PLESCOI SI PMP-UL SI VA INFIERA CU MANIE PROLETARA PE PREMIERUL VICTOR PONTA,GUVERNUL,PARLAMENTUL SI MASS MEDIA CARE L-A SANCTIONAT CA A INCALCAT CONSTITUTIA PRIN PARTIZANATUL SAU POLITIC!CCR-UL VA JUDECA IN 21 MAI 2014 SESIZAREA GUVERNULUI PRIVIND INCALCAREA CONSTITUTIEI DE CATRE TRAIAN BASESCU!
Președintele Traian Băsescu va face declarații de presă de la ora 18.30.
Curtea Constituțională a României judecă în 21 mai sesizarea Guvernului, înaintată marți, privind dreptul președintelui de a participa la campania electorală.
„Sesizarea din partea Guvernului a fost înregistrată ca și conflict juridic de natură constituțională între instituția președintelui și instituția Guvernului”, a declarat Zegrean la CCR.
El a precizat că CCR va soluționa această sesizare „cu rapiditatea care este permisă de lege”.
„Nu știu încă, de unde să știu acum? Încă nici nu am văzut dosarul. În această situație a conflictului sunt niște termene stabilite în legea noastră de organizare. Termenul nu poate fi mai scurt de 20 de zile în niciun caz, pentru că mă obligă legea. (…) Vom soluționa ca de obicei, cu rapiditatea care ne este permisă de lege și de rolul Curții, care este foarte încărcat”, a adăugat Zegrean.
Întrebat dacă a încălcat Constituția Traian Băsescu purtând un tricou cu inscripția PMP, el a răspuns: „Având deja un dosar înregistrat nu mai pot să mă pronunț pe povestea aceasta până nu dăm o soluție. Când vom da o soluție o să vă răspundem la toate întrebările. Este prima dată când avem o astfel de sesizare”.
Zegrean a mai spus că îl știe pe președinte pe vremea când avea un tricou albastru.
„Nu l-am văzut nici purtând tricou, nici nepurtând tricou, eu îl știu pe președinte pe vremea când avea un tricou albastru. Mai mult nu știu. (…) Este o decizie a CCR din 2007 în care s-a spus ce poate și cât poate să facă președintele și până unde merge rolul de președinte jucător, exact expresia aceasta s-a folosit în decizie”, a arătat el.
Chestionat de jurnaliști dacă poate fi tras la răspundere președintele pentru opiniile politice din perioada unei campanii electorale, președintele CCR a răspuns că „în decizia din 2007 s-a spus că nu”.
„Președintele are dreptul la opțiuni politice, are dreptul să se implice în dezbateri politice, are dreptul să fie susținut de un partid și, la rându-i, să rămână apropiat unui partid sau mai multor partide. În avizul numărul 1 al Curții Constituționale explică foarte clar că președintele, nu citez dar (…) dau sensul, nu vine de undeva din nori și devine președinte, ci este susținut de un partid, ca atare rămâne în relație cu acel partid sau și cu alte partide pentru a-și susține programul”, a spus Băsescu, pentru Gândul.
El a arătat că partenerul său politic este Partidul Mișcarea Populară.
„Deocamdată, singurul partid care afirmă că va susține continuarea programului de reformare a statului român pe care l-am inițiat și cu care am câștigat alegerile din 2009 este Partidul Mișcarea Populară, deci acesta este partenerul meu politic acum”, a susținut Traian Băsescu.
Premierul Victor Ponta a anunțat marți că Executivul va folosi în sesizarea către CCR privind implicarea președintelui în campania electorală și o frază rostită de Emil Boc în 2004 când reclama implicarea fostului șef al statului Ion Iliescu în favoarea PSD.
Șeful statului a susținut că PMP este singurul partid care și-a asumat susținerea justiției și continuarea proceselor de modernizare a țării și că va vota această formațiune politică.
El a mai precizat că pe plajă se îmbracă cum vrea.
„Eram pe plajă la Neptun cu un grup mai mare de politicieni și cu soția. Acum să o suspende și pe soția mea din funcția de soție că avem 39 de ani de căsnicie și poate realizează și el ce prostii spune”, a spus Băsescu.
Șeful statului a mai spus că premierul Victor Ponta este deranjat de potențialul de creștere al PMP.
„Eu îi promit că în 2016 acest partid îl scoate de la guvernare, la alegerile legislative”, a afirmat Băsescu, adăugând că obiectivul său, după ce își termină mandatul de președinte, este să fie un bun consultant pentru PMP.
Cu privire la o petiție de suspendare a sa din funcție, care ar urma fie înaintată CCR și Parlamentului ca urmare a faptului că a purtat tricoul cu PMP, președintele Băsescu a spus că este o „glumă voiculesciană”.
„Sper ca Parlamentul să-mi spună și cum să mă îmbrac și cum să mă îmbrac în zi de sărbătoare și, dacă îmi spune cum să mă îmbrac, vedem noi ce facem dar viitorul președinte va avea viață grea dacă trebuie să-i dea Parlamentul ținuta, când cu trening, când tricou cu floricele, cu măr, fără măr. (…) Și corpul de control premierul să-l trimită pe plajă la Neptun să vadă cum m-am îmbrăcat eu, pe plajă, la Neptun, cu tricoul de la PMP. (…) Cred că este o glumă voiculesciană pe care, probabil, o va prelua prim-ministrul Ponta, știu eu dacă o preia și Crin Antonescu, vedem, dar sunt de-ale lui Voiculescu”, a afirmat Băsescu.
Vicepremierul Liviu Dragnea sustine ca implicarea lui Traian Basescu în campania electorala “nu mai mira pe nimeni”, el afirmând ca presedintele este “un batrânel care în al zecelea an de mandat are o fixatie – sa mai creeze un partid pentru prietena dumnealui care se da cu parasuta”.
Raspunzând unei întrebari, Dragnea a spus ca Traian Basescu a încalcat grav Constitutia, implicându-se în campania electorala, iar acest lucru “nu mai mira pe nimeni”: “Implicarea lui Basescu în campania electorala nu mai mira pe nimeni. Este un batrânel care în al zecelea an de mandat are o fixatie – sa mai creeze un partid pentru prietena dumnealui care se da cu parasuta. În conditiile în care vedeti câta suferinta este aici (n.r. – în localitatea Cleanov), premierul a suspendat campania electorala, în conditiile în care oamenii sunt suparati ca vin apele peste ei, mi-este foarte greu sa comentez astfel de gesturi. Este o încalcare grava a Constitutiei, este un dispret pe care îl arata Traian Basescu si fata de Constitutie, si fata de legislatie si fata de poporul român si institutiile statului, asa cum a facut-o în permanenta. Gestul dumnealui vorbeste de la sine. Daca se va face o comisie sau nu, asta conteaza mai putin“.
Vicepremierul Liviu Dragnea a facut aceste declaratii marti, în comuna Cleanov din judetul Dolj, afectata de inundatiile din ultimele zile.
Etichete:CONFERINTA DE PRESA TRAIAN BASESCU AZI 6 MAI 2014, INCALCAREA CONSTITUTIEI, PARTIZANAT POLITIC PMP, Politica
CIRCULA PE NET.MEMBRU FONDATOR AL PNL,CALIN POPESCU TARICEANU SCRISOAREA DESCHISA CATRE LIBERALI:”DIRECTIA PE CARE O VA URMA PNLTREBUIE DECISA IN CADRUL UNUI CONGRES EXTRAORDINAR ORGANIZAT IMEDIAT DUPA ALEGERILE DIN 25 MAI !”
Călin Popescu Tăriceanu a ținut să le transmită o scrisoare foștilor colegi din PNL, în care le reamintește acestora de scopul inițial al USL și se arată extrem de dezamăgit de Crin Antonescu.
Etichete:CALIN POPESCU TARICEANU, CONGRES EXTRAORDINAR DUPA 25 MAI, DIRECTIA PNL, MEMBRU FONDATOR AL PNL, Politica, SCRISOARE CATRE LIBERALI
PRIMARUL ORASULUI SAVENI,LIBERALUL RELU TARZIORU SI-A ANUNTAT TRECEREA LA PSD ,DUPA UN MESAJ DUR IMPOTRIVA LUI CRIN „CHUCKY”ANTONESCU SI A „TUTARILOR ” SAI!
Campania electorală pare a scoate la iveală problemele cu adevărat spinoase pentru liberali, care nu-și pot ține alături oamenii din partid. Aceștia preferă să treacă la PSD, iar trecerea este de multe ori presărată cu scandal și mesaje dure pentru foștii colegi.
Citește și: EXCLUSIV Vicepreședinte PNL: “M-am inscris in PSD”
Primarul orașului Săveni, Relu Tîrzioru, și-a anunțat trecerea la PSD, anunț făcut chiar pe canalul oficial de comunicare al PSD, prin intermediul biroului de presă. Tîrzioru a ținut să-i transmită și un mesaj lui Crin Antonescu, cu această ocazie.
Etichete:DUPA UN MESAJ DUR IMPOTRIVA LUI CRIN ANTONESCU, Politica, PRIMAR PNL, RELU TIRZIORU, SAVENI A TRECUT LA PSD
ASPAZIA COJOCARU,FOSTA JUDECATOARE DE LA CCR AR PUTEA DEVENI MEMBRU PNL-ARIPA ANTONESCU!
O fosta judecatoare de la Curtea Constitutionala a României (CCR) ar putea deveni membru al Partidului National Liberal (PNL), a anuntat vicepresedintele PNL, Florin Turcanu.
Potrivit liderului liberal, Aspazia Cojocaru si-a manifestat, în cadrul unei discutii, intentia de a face politica.
Turcanu sustine ca intrarea Aspaziei Cojocaru în PNL va trebui discutata de conducerea centrala a partidului: ‘Fiind o persoana care locuieste si la Botosani, si la Bucuresti, am spus ca voi avea o discutie la nivelul PNL, la Bucuresti, si dupa alegerile acestea vom analiza aceasta adeziune’.
El a adaugat ca fosta judecatoare CCR va fi primita, în orice moment, în filiala din Botosani a liberalilor: ‘Din punctul meu de vedere, aici la Botosani o primesc cu bratele deschise. Este o femeie care oricând poate sa dea un sfat oricarei persoane”.
Aspazia Cojocaru si-a încheiat mandatul de judecator la Curtea Constitutionala în data de 8 iunie 2013.
Etichete:ASPAZIA COJOCARU, FOSTA JUDECATOARE CCR, MEMBRU PNL-ARIPA ANTONESCU, Politica
INTAIUL DEMIS PENAL AL ROMANIEI,TRAIAN BASESCU A DECORAT PERSONALITATILE CU „NASHU IN SUFLET”DIN DIASPORA!
Președintele Traian Băsescu a semnat luni decretul de decorare a mai multor personalități din diasporă, printre care cadre didactice, jurnaliști, scriitori, informează un comunicat al Administrației Prezidențiale remis luni AGERPRES.
Conform sursei citate, distincțiile au fost acordate „în semn de înaltă prețuire și recunoștință pentru contribuția remarcabilă avută, de-a lungul timpului, la afirmarea și apărarea identității etnice și culturale a comunităților românești din vecinătatea țării noastre, contribuind, pe această cale, la strângerea legăturilor dintre românii de pretutindeni”.
Șeful statului a acordat Ordinul Național „Steaua României” — în grad de Cavaler, lui Ion Iovcev, director al Liceului „Lucian Blaga” din Tiraspol, Republica Moldova, Ordinul Național „Serviciul Credincios” — în grad de Comandor, Alexandrinei Cernov, profesor universitar, membru de onoare al Academiei Române, director al Editurii „Alexandru cel Bun”, Cernăuți, Ucraina, și Ordinul Național „Serviciul Credincios” — în grad de Ofițer lui Predrag Bala?ević, medic, președinte al Partidului Neamul Românesc, Bor, Republica Serbia, și lui Aleksandru Mamakis, consul onorific al României la Bitola, Republica Macedonia.
De asemenea, Ordinul Național „Serviciul Credincios” — în grad de Cavaler i-a fost acordat Raisei Pădurean, director-adjunct al Liceului „Lucian Blaga” din Tiraspol, Republica Moldova, Ordinul Național ‘Pentru Merit’ — în grad de Ofițer — pentru Maria Bulat-Săhărneanu, jurnalist, director programe Vocea Basarabiei, Chișinău, Republica Moldova, pentru Petru Grozavu, jurnalist, președinte al Societății Culturale ‘Dunărea și Marea’, Chișinău, și pentru Lucian Marina, scriitor, jurnalist, redactor la Televiziunea Voivodinei, Novi Sad, Republica Serbia.
Prin același decret a fost conferit Ordinul Național „Pentru Merit” — în grad de Cavaler lui Nicolae Moșu, președinte al Asociației „Valul lui Traian”, Tatarbunar, regiunea Odesa, Ucraina, lui Anatol Popescu, jurist, președinte al Asociației „Basarabia”, regiunea Odesa, și lui Petru Șchiopu, președinte al Alianței Creștin-Democrate a Românilor din Ucraina, filiala regiunea Odesa.
Ordinul „Meritul Cultural” — în grad de Ofițer, Categoria A — „Literatură” i-a fost acordat lui Vasile Tărâțeanu, poet, publicist, președinte al Societății ‘Casa Limbii Române’, Cernăuți, Ordinul „Meritul Cultural”—în grad de Ofițer, Categoria F — „Promovarea culturii” — lui Nicolae Avram, economist, fondator al Uniunii Culturale a Românilor Basarabeni, și lui Ilie Luceac, istoric, profesor universitar, Cernăuți, iar Ordinul „Meritul pentru Învățământ” — în grad de Comandor, Zinaidei Pinteac, profesor, vicepreședintă a Alianței Creștin-Democrate a Românilor din Ucraina, filiala regiunea Odesa.
Decorarea a fost făcută la propunerea consilierului de stat pentru Românii de pretutindeni la Cancelaria Președintelui, Răzvan Murgeanu, precizează sursa citată.
Etichete:A DECORAT PERSONALITATILE BASISTE DIN DIASPORA, Politica, Traian Basescu
FOSTUL PREMIER,VICTOR CIORBEA A DEPUS,MARTI,JURAMANTUL PENTRU FUNCTIA DE AVOCAT AL POPORULUI!
Victor Ciorbea a depus, marți, jurământul pentru funcția de Avocat al Poporului în fața președinților celor două Camere ale Parlamentului, subliniind cu acest prilej că își dorește o echipă unită în cadrul instituției pe care o va conduce.
„Îmi doresc în modul cel mai sincer, din tot sufletul, ca împreună cu ceilalți colegi din cadrul instituției centrale și din birourile teritoriale să reușim să formăm o echipă în adevăratul sens al cuvântului, o echipă unită, o echipă de oameni competenți și profesioniști care să-și îndeplinească atribuțiile constituționale de a apăra drepturile și libertățile cetățenilor în raporturile cu autoritățile publice”, a afirmat Ciorbea.
Președintele Senatului, Călin Popescu-Tăriceanu, a amintit în discursul său că Victor Ciorbea are o îndelungată carieră în magistratură, pe lângă activitatea politică.
„Mă bucur mult că asist și că particip activ la acest moment care vine să încununeze pentru domnul Victor Ciorbea, nu atât o remarcabilă carieră politică, domnia sa este cunoscut îndeobște pentru faptul că a fost prim-ministru al României într-o perioadă extrem de grea, într-o perioadă în care România a cunoscut importante transformări politice, democratice și economice, ceea ce este mai puțin cunoscut poate pentru publicul larg este că domnul Victor Ciorbea este un eminent jurist cu o îndelungată carieră în magistratură, o carieră academică și numirea domniei sale ca Avocat al Poporului vine să încununeze aceste eforturi de o viață pe latura profesională”, a spus Tăriceanu.
Potrivit acestuia, experiența politică pe care Victor Ciorbea o are îl va ajuta să îmbine armonios latura profesională cu activitățile pe care le va avea în calitate de Avocat al Poporului.
La rândul său, președintele Camerei Deputaților, Valeriu Zgonea, a subliniat importanța instituției Avocatul Poporului.
„Societatea civilă, cetățenii au astăzi prin prezența domnului Ciorbea în funcția de Avocat al Poporului unde să se adreseze în momentul în care legislația nu le este favorabilă sau sunt momente în care interpretând anumite pasaje din legislație constată că în anumite sectoare economice sau anumite zone sociale există un blocaj. Avocatul Poporului este una dintre cele mai importante instituții ale statului român care trebuie să lucreze cu Parlamentul și Guvernul într-un triunghi de aur dacă vrem să fim o societate modernă europeană”, a explicat Zgonea.
Victor Ciorbea a fost validat în data de 15 aprilie de plenul Parlamentului pentru a conduce instituția Avocatul Poporului. El a fost singurul candidat pentru această funcție, fiind propus de grupurile parlamentare ale PSD.
Mandatul lui Victor Ciorbea la conducerea instituției Avocatul Poporului este de 5 ani.
Etichete:JURAMANT PENTRU AVOCATULPOPORULUI, Politica, VICTOR CIORBEA
FOSTUL JURIST DE LA AUTOBAZA BISTRITA, ACTUALMENTE PRESEDINTELE CCR-ULUI LUI BASESCU,AUGUSTIN ZEGREAN A DECLARAT MARTI LA DIGI 24 CA ORICE PERSOANA ARE DREPTUL LA OPINIE,INDIFERENT CA ESTE VORBA DE PRESEDINTE SAU ALTCINEVA!
Președintele Curții Constituționale a României, Augustin Zegrean, a declarat marți la Digi 24 că orice persoană are dreptul la opinie, indiferent că este vorba de președinte sau de altcineva.
„Din câte știu eu, în România nu mai închizi pe nimeni. Nu mai închizi demult, de pe vremea lui Stalin, pentru opiniile politice exprimate. Deci, dreptul la opinie, dreptul la cuvânt nu poți să-l iei nimănui, că-i președinte, că-i vlădică, că-i opincă, dreptul la opinie îl are fiecare”, a afirmat șeful CCR, referitor la condițiile în care o opinie exprimată de președinte ar putea avea efecte juridice.
Întrebat dacă este vreo problemă dacă președintele poartă un tricou pe care scrie ‘votați un partid’, Zegrean a susținut : „Dacă eu aș purta un tricou, ce ați zice? Ar fi vreo problemă dacă aș purta un tricou? Și eu port tricouri, am multe tricouri. Dar când poartă anumite persoane tricouri cu însemnele acelea de firmă, nu? E vreo problemă?”.
El a explicat că textul din Constituție prevede că în momentul în care ești numit președinte trebuie să îți dai demisia din partid.
Despre posibilitatea exprimării unor opinii politice în exercitarea mandatului prezidențial, Zegrean a menționat că există o decizie a CCR mai veche în sensul acesta.
„Cred că din 2007 când a spus cam ce ar putea însemna aceasta și ce ar putea să facă și ce poate să nu facă președintele sau ce trebuie să nu facă președintele în exercitarea mandatului”, a arătat președintele Curții.
El a exclus o eventuală presiune asupra Curții la faptul că este chemată să se pronunțe referitor la declarații făcute în campania electorală de către competitori.
„Presiune făcută asupra noastră nu mai poate să exercite nimeni. Am trecut prin prea multe ca să ne impresioneze ceva”, a adăugat șeful CCR.
În ceea ce privește exprimarea opțiunii sale în legătură cu alegerile europarlamentare, președintele Curții a spus încă nu și-a format o opinie.
„Da, cred că v-aș spune, dar nu mă întrebați astăzi pentru că nu mi-am format o opinie”, a mai subliniat el.
Etichete:AUGUSTIN ZEGREAN II IA APARAREA LUI TRAIAN BASESCU, DREPTUL DE OPINIE, Politica, PRESEDINTELE CCR